29 



nogle faa Par Viber og Rødben samt nogle Lærker inde paa 

 Engene og ved den lille Sø, og langs Stranden nogle Præstekraver. 

 En Graakrage gik her og søgte Føde. Reder saas ikke; men 

 antagelig har Vibe, Rødben og Præstekrave ynglet her, men kun 

 i ringe Antal. 



Det havde blæst hele Dagen fra Nordøst, og Vinden tog til 

 efter Middag, ligesom Søen var meget urolig. Vi havde derfor 

 bestemt at gaa ind til Skovballe Udskibningssted paa Taasinge 

 Sydvestkyst og overnatte der, men forinden undersøge Græsholm 

 og Vibeholm samt Vestenden af Hjortø, »Halen«. 



At sejle Nord om Grunden, der omgiver Græsholm, for at 

 ro ind til denne fra Vest i Læ for Vinden, vilde tage for lang 

 Tid ; det var allerede noget hen paa Eftermiddagen, og vi maatte 

 endnu, medens det var lyst, foretage Sejladsen ind til Anker- 

 pladsen ved Skovballe gennem det smalle Sund mellem Hjortø 

 og Taasinge, hvor udstrakte Landgrunde gør Farvandet meget 

 vanskeligt at besejle. Jagten ankrede derfor op Øst for Hol- 

 men, og jeg maatte herfra, paa Grund af den høje Sø, gaa alene 

 ind i Prammen. 



Græsholm er omtrent 300 Meter lang og 100 Meter bred, ret 

 afrundet i Form, men skyder en lang »Hale« ud mod Syd, og 

 denne fortsættes af et Stenrev, der overskylles af Søen. Jord- 

 bunden var tør; og Vegetationen bestod paa den nordre, brede 

 Del af højt Græs; paa »Halen« voksede væsenthg kun Strand- 

 arve; Strandbredden var smal, gruset og stenet, hist og her laa 

 store Stenblokke. Inde paa Holmen opholdt sig 5 — 6 Par Rød- 

 ben, der utvivlsomt havde smaa Unger; ved Stranden fær- 

 dedes adskillige Præstekraver, og her saa jeg endvidere 2 Par 

 Strandskader, 4 — 5 Par Dværgterner og nogle Stormmaager, 

 Reder saa jeg ingen af, men mener dog, at de nævnte Fugle, 

 med Undtagelse af Stormmaagerne har ynglet paa Holmen. — 

 Ude paa Sydenden saa jeg en eneste Stenvender, der fløj op og 

 forlod Holmen i Retning mod Syd, da jeg nærmede mig. 



Det kostede Anstrængelse og Tid at ro mod Vind og Sø ud 

 til Jagten, der derpaa lettede og stod over til Vestenden af Hjortø, 

 ud for hvilken Ankeret atter blev kastet. Vi roede herfra ind 

 til Vibeholm, en lille meget smal, sandet Holm, bevokset med 

 lidt Græs og Hjælme. Her saas nogle Stormmaager, men ingen 

 Maagereder, en Stenvender, der fløj bort fra Holmen i Retning 

 af Græsholm, og en Sanglærke, der fløj op fra sin Rede med 4 Æg. 



